Sportfasiliteite - HTS Drostdy
'n Oefengimnasium met die nodige toerusting is tot die leerders se beskikking. Opgradering van die gerief is tans in volle swang – die oppervlak is vergroot en verskeie oefenapparate geïnstalleer. Leerders betaal kwartaalliks 'n minimale lidmaatskapfooi.
'n Atletiekbaan met grasoppervlak rondom Trappespark. Hier word leerders in die somer die kans gebied om aan die Interkoshuis Atletiekbyeenkoms deel te neem. Die Aflosbyeenkoms tussen verskeie skole word ook baie goed ondersteun.
Drostdy beskik oor 'n International Hockey Federation gesertifiseerde Astro, waar nasionale spanne kan meeding, asook 'n topgehalte grasbaan.
Daar kan twee krieketwedstrydetergelykertyd op Drostdy se gronde gelykertyd plaasvind. Daar is 'n krieketklubhuis wat geleë is onder die paviljoen. Kolwers kry ook tydens oefening geleentheid om in een van die vier krieketnette die aanslag van boulers af te weer. Kolwers kry ook oefening met die onderdak-boulmasjienfasiliteit wat vir hulle gebied word.
Ses tennisbane (met 'n oefenmuur), wat ook vyf netbalbane insluit en sy eie klubhuis het. Die bane is in 2020 oorgedoen.
'n Onderdak pawiljoen bied sitplek vir 1000 toeskouers en kyk uit oor Trappespark waar rugby, atletiek en krieket beoefen word.
'n Noodhulpkamer onder die paviljoen wat deur ons eie opgeleide noodpersoneel beman word — met 'n gholfkarretjie as "ambulans" tydens byeenkomste.